C 46/31

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei

(2020/C 46/14)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 (1) al Comisiei

COMUNICARE PRIVIND APROBAREA UNEI MODIFICĂRI STANDARD

„Anjou Villages Brissac”

PDO-FR-A0259-AM01

Data comunicării: 14 noiembrie 2019

DESCRIEREA ȘI MOTIVELE MODIFICĂRII APROBATE

1. Arealul geografic

Arealul geografic se modifică după cum urmează: „Toate etapele producției se desfășoară în arealul geografic al cărui perimetru cuprinde teritoriul următoarelor comune din departamentul Maine-et-Loire, pe baza Codului Geografic Oficial din 2018: Brissac Loire Aubance (foste teritorii ale comunelor delegate Brissac-Quincé, Saint-Saturnin-sur-Loire și Vauchrétien), Denée, Les Garennes sur Loire (foste teritorii ale comunelor delegate Juigné-sur-Loire și Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Documentele cartografice care reprezintă arealul geografic pot fi consultate pe site-ul Institutului Național pentru Origine și Calitate (Institut national de l’origine et de la qualité - INAO).”

Modificare de redactare: noua listă a entităților administrative ține seama de fuziuni sau de alte modificări efectuate prin zonarea administrativă, intervenite după aprobarea caietului de sarcini. Pentru a se spori securitatea juridică, această listă este raportată la versiunea în vigoare a Codului Geografic Oficial, editat în fiecare an de INSEE. Perimetrul arealului geografic rămâne strict identic.

În sfârșit, se menționează punerea la dispoziție, pe site-ul INAO, a documentelor cartografice care reprezintă arealul geografic, pentru o mai bună informare a publicului.

Punctul 6 din documentul unic, referitor la arealul geografic, se modifică în consecință.

2. Arealul parcelat delimitat

La capitolul I secțiunea IV punctul 2 din caietul de sarcini, după cuvintele „14 februarie 2002” se adaugă cuvintele „și a ședinței comisiei permanente a comitetului național din 19 ianuarie 2017”.

Scopul acestei modificări este de a se adăuga data la care autoritatea națională competentă a aprobat o modificare a arealului parcelat delimitat în cadrul arealului geografic de producție. Delimitarea parcelelor constă în identificarea, în cadrul arealului geografic de producție, a parcelelor propice pentru obținerea produsului cu denumire de origine protejată în cauză.

Documentul unic nu este vizat de această modificare.

3. Zona situată în imediata vecinătate

La capitolul I secțiunea IV punctul 3, lista comunelor se înlocuiește cu următorul text:

„— departamentul Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (foste teritorii ale comunelor delegate Bouillé-Saint-Paul și Cersay);

— departamentul Indre-et-Loire: Saint-Nicolas-de-Bourgueil;

— departamentul Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (fost teritoriu al comunei delegate Anetz), Vallet;

— departamentul Maine-et-Loire: fAllonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Blaison-Saint-Sulpice (foste teritorii ale comunelor delegate Blaison-Gohier și Saint-Sulpice), Bouchemaine, Brain-sur-Allonnes, Brézé, Brissac Loire Aubance (foste teritorii ale comunelor delegate Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne și Saulgé-l’Hôpital), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (foste teritorii ale comunelor delegate Chanzeaux, La Jumellière și Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Dénezé-sous-Doué, Distré, Doué-en-Anjou (foste teritorii ale comunelor delegate Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon și Verchers-sur-Layon), Épieds, Fontevraud-l’Abbaye, Gennes-Val-de-Loire (foste teritorii ale comunelor delegate Chênehutte-Trèves-Cunault, Gennes, Grézillé, Saint-Georges-des-Sept-Voies și Le Thoureil), Huillé, Ingrandes-Le Fresne sur Loire (fost teritoriu al comunei delegate Ingrandes), Jarzé Villages (fost teritoriu al comunei delegate Lué-en-Baugeois), Louresse-Rochemenier, Lys-Haut-Layon (foste teritorii ale comunelor delegate Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont și Vihiers), Mauges-sur-Loire (foste teritorii ale comunelor delegate La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine și Saint-Laurent-du-Mottay), Mazé-Milon (fost teritoriu al comunei delegate Fontaine-Milon), Montilliers, Montreuil-Bellay, Montsoreau, Orée d’Anjou (foste teritorii ale comunelor delegate Bouzillé, Champtoceaux, Drain, Landemont, Liré, Saint-Laurent-des-Autels și La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Sigismond, Saumur, Savennières, Soucelles, Souzay-Champigny, Terranjou (foste teritorii ale comunelor delegate Chavagnes, Martigné-Briand și Notre-Dame-d’Allençon), Tuffalun (foste teritorii ale comunelor delegate Ambillou-Château, Louerre și Noyant-la-Plaine), Turquant, Les Ulmes, Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay), Varennes-sur-Loire, Varrains, Vaudelnay, Verrie, Verrières-en-Anjou (foste teritorii ale comunelor delegate Pellouailles-les-Vignes și Saint-Sylvain-d’Anjou), Villevêque;

— departamentul Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.”

Astfel, se poate ține seama de diferitele fuziuni între comune care au intervenit de la ultima versiune a caietului de sarcini. Perimetrul zonei situate în imediata vecinătate rămâne strict identic.

Punctul 9 din documentul unic, referitor la condițiile suplimentare, se modifică în consecință.

4. Dispoziție privind agromediul

La capitolul I secțiunea VI punctul 2, se adaugă următorul text: „Între rânduri este obligatoriu un strat vegetal controlat, spontan sau semănat; în absența acestui strat vegetal, operatorul realizează o arătură pentru a asigura controlul vegetației spontane sau justifică utilizarea unor produse pentru controlul biologic aprobate de autoritățile publice din sectorul viticulturii. În cazul în care pe o parcelă se folosesc erbicide pentru controlul biologic, se interzice utilizarea altor erbicide.”

Această modificare vine odată cu evoluția actuală a practicilor operatorilor în favoarea agriculturii de conservare în toată podgoria Anjou. Modificarea reflectă faptul că procedurile tehnice țin seama din ce în ce mai mult de preocupările legate de mediu. Favorizând prezența unui strat vegetal sau realizarea unei pliviri mecanice sau utilizarea unor produse pentru controlul biologic, modificarea determină reducerea utilizării erbicidelor chimice. Această reducere a erbicidelor trebuie să permită consolidarea protecției solurilor viticole și conservarea funcțiilor naturale ale acestora (fertilitate, biodiversitate, epurare biologică), ceea ce contribuie la calitatea și autenticitatea vinurilor și consolidează ideea de teritoriu.

Documentul unic nu este vizat de această modificare.

5. Lansarea culesului

La capitolul I secțiunea VII punctul 1, se elimină propoziția „Data de începere a culesului este fixată în conformitate cu dispozițiile articolului D. 645-6 din Codul rural și al pescuitului maritim.”

Nu mai este necesară stabilirea unei date pentru începerea culesului, întrucât operatorii dispun în prezent de o gamă largă de instrumente care le permit să evalueze cât mai corect gradul de coacere a strugurilor. Fiecare operator dispune de o serie de dispozitive și echipamente, atât personale, cât și colective, care permit determinarea cu precizie a datei optime de inițiere a recoltării fiecărei parcele, în funcție de obiectivele de producție.

Documentul unic nu este vizat de această modificare.

6. Conținutul de zaharuri

La capitolul I secțiunea IX punctul 1 litera (b), după „glucoză + fructoză” se adaugă „al vinurilor, după fermentație”.

Această modificare se realizează pentru a se evita orice confuzie cu conținutul de zaharuri de dinaintea fermentării, fiind important să se precizeze că acest conținut trebuie verificat după fermentare.

Documentul unic nu este vizat de această modificare.

7. Capacitatea de vinificare

La capitolul I secțiunea IX punctul 1 litera (d), propoziția „Orice operator dispune de o capacitate de vinificare cu cel puțin 1,4 ori mai mare decât randamentul mediu al exploatației din ultimii cinci ani.” se înlocuiește cu propoziția: „Orice operator dispune de o capacitate de vinificare cu cel puțin 1,4 ori mai mare decât volumul mediu vinificat în ultimii cinci ani.”

În caietul de sarcini nu se făcea referire la capacitatea volumetrică (exprimată în hl sau în m3), ci la randament, adică la volumul recoltei împărțit la suprafața de producție (exprimat, de exemplu, în hl/ha). Modificarea propusă permite remedierea acestei neconcordanțe în ceea ce privește cantitățile, fără nicio modificare de fond (minimul este fixat tot la de 1,4 ori volumul mediu vinificat de exploatație în anii precedenți).

Documentul unic nu este vizat de această modificare.

8. Circulația vinurilor

La capitolul I secțiunea IX punctul 5, se elimină litera (b), care se referă la data introducerii în circulație a vinurilor între antrepozitarii autorizați.

Documentul unic nu este vizat de această modificare.

9. Legătura cu arealul geografic

Legătura a fost revizuită pentru a se actualiza numărul de comune vizate (șapte în loc de 10). În descrierea legăturii s-a precizat că temperaturile medii sunt temperaturi anuale.

Punctul 8 din documentul unic, referitor la denumire, se modifică în consecință.

10. Măsură tranzitorie

În capitolul I secțiunea XI, se adaugă următorul text: „Dispozițiile referitoare la obligația de a avea un strat vegetal controlat, spontan sau semănat între rânduri sau, în absența acestui strat vegetal, obligația operatorului de a realiza lucrări de pregătire a solului sau de a utiliza produse pentru controlul biologic în scopul de a controla vegetația spontană nu se aplică în cazul parcelelor viticole deja plantate la data aprobării prezentului caiet de sarcini care au o distanță între rânduri de maximum 1,70 m.”

Măsura tranzitorie permite să nu se penalizeze parcelele cu viță-de-vie deja plantate, al căror management actual nu este adaptat la dispozițiile privind agromediul. În cazul plantațiilor de viță de vie cu densitate mare, caracterizate de o distanță între rânduri de maximum 1,70 metri, menținerea unui strat de iarbă permanent sau desfășurarea unor lucrări de pregătire a solului poate cauza probleme tehnice (mecanizare, echipamente, unelte). În ceea ce privește vița-de-vie joasă, stratul de iarbă sporește, de asemenea, riscul înghețurilor de primăvară. În plus, cu cât densitatea de plantare este mai mare, cu atât mai mare este concurența dintre vița-de-vie și stratul vegetal pentru aprovizionarea cu apă. În schimb, plantațiile de viță-de-vie care vor fi realizate după aprobarea caietului de sarcini vor trebui să respecte, în cunoștință de cauză, dispozițiile privind agromediul introduse, indiferent de densitatea viței-de-vie și de distanța dintre rânduri.

Documentul unic nu este vizat de această modificare.

11. Ținerea registrelor

La capitolul II secțiunea II punctul 3, cuvântul „potențială” se înlocuiește cu „naturală”.

Pentru consecvență cu termenii utilizați în toate caietele de sarcini din zona Anjou Saumur, formularea „tărie alcoolică naturală în volume” înlocuiește expresiile „tărie potențială” sau „grad”. Aceste modificări îmbunătățesc claritatea caietelor de sarcini respective. Armonizarea dispozițiilor privind ținerea registrelor este menită să faciliteze elaborarea planului de inspecție și controlul respectivelor registre.

Documentul unic nu este vizat de această modificare.

12. Principalele aspecte care trebuie controlate

Capitolul 3 a fost revizuit pentru a se asigura consecvența în redactarea principalelor aspecte care trebuie controlate în caietele de sarcini din zona Anjou Saumur.

Documentul unic nu este vizat de această modificare.

DOCUMENT UNIC

1. Denumirea produsului

Anjou Villages Brissac

2. Tipul indicației geografice

DOP – Denumire de origine protejată

3. Categoriile de produse vitivinicole

1. Vin

4. Descrierea vinului (vinurilor)

Vinurile sunt vinuri roșii liniștite, ale căror caracteristici analitice principale sunt următoarele:

Vinurile prezintă o tărie alcoolică naturală minimă în volume de 11 %.

Fermentația malolactică este în mod obligatoriu încheiată. Vinurile pregătite pentru a fi comercializate în vrac sau cele aflate în etapa de ambalare prezintă un conținut de acid malic de maximum 0,4 grame per litru.

După fermentare, conținutul maxim de zaharuri fermentabile (glucoză + fructoză) al vinurilor este stabilit la 3 grame per litru.

După îmbogățire, vinurile nu depășesc o tărie alcoolică totală în volume de 12,5 %.

Conținutul de aciditate volatilă, conținutul de aciditate totală și conținutul total de dioxid de sulf sunt cele prevăzute de legislația Uniunii.

Vinurile sunt maturate în crama de vinificație cel puțin până la data de 30 iunie a anului următor anului de recoltă.

Vinul este un vin roșu produs din soiurile Cabernet Franc N și Cabernet Sauvignon N. Încă de la prima vedere, culoarea intensă a acestui vin evocă bogăția sa. Mirosul vinului este în general complex, o combinație de fructe roșii sau negre și de arome de mirodenii, arome de carne de vânat sau chiar arome de pădure. Gustul este amplu și onctuos, păstrându-și în același timp bogăția aromatică. Taninurile, foarte prezente, sunt topite, iar gustul rezidual este persistent.

Caracteristici analitice generale Tăria alcoolică totală maximă (% din volume) Tăria alcoolică dobândită minimă (% din volume) Aciditatea totală minimă Aciditatea volatilă maximă (în miliechivalenți per litru) Conținutul total de dioxid de sulf (în miligrame per litru)

5. Practici vitivinicole

a. Practici oenologice esențiale

Practici oenologice specifice

Densitatea de plantare – distanța dintre rânduri

Practică de cultivare

Vița-de-vie prezintă o densitate minimă de plantare de 4 000 de butuci per hectar. Distanța dintre rânduri nu poate fi mai mare de 2,50 metri, iar distanța dintre butucii de pe același rând nu poate fi mai mică de 1 metru. Parcelele de viță-de-vie cu o densitate de plantare mai mică de 4 000 de butuci/ha, dar de minimum 3 300 de butuci/ha beneficiază de dreptul de utilizare a denumirii de origine controlate pentru recolta pe care o produc, sub rezerva respectării dispozițiilor referitoare la palisare și la înălțimea frunzișului prevăzute în caietul de sarcini. Distanța dintre rândurile acestor parcele cu viță-de-vie nu poate fi mai mare de 3 m, iar distanța dintre butucii de pe același rând nu poate fi mai mică de 1 m.

Irigarea

Practică de cultivare

Irigarea este interzisă.

Practică oenologică specifică

Tehnicile de îmbogățire prin concentrarea mustului de struguri sunt autorizate, iar nivelul maxim al concentrației parțiale în raport cu volumele utilizate este stabilit la 10 %. Utilizarea de bucăți de lemn este interzisă. După îmbogățire, vinurile nu depășesc o tărie alcoolică totală în volume de 12,5 %.

În afara dispozițiilor sus-menționate, vinurile trebuie să respecte, în ceea ce privește practicile oenologice, obligațiile existente la nivelul UE și în Codul rural și al pescuitului maritim.

b. Randament maxim

56 de hectolitri la hectar

6. Arealul geografic delimitat

Toate etapele producției se desfășoară în arealul geografic delimitat, al cărui perimetru cuprinde teritoriile următoarelor comune din departamentul Maine-et-Loire, pe baza Codului Geografic Oficial din 2018: Brissac Loire Aubance (foste teritorii ale comunelor delegate Brissac-Quincé, Saint-Saturnin-sur-Loire și Vauchrétien), Denée, Les Garennes sur Loire (foste teritorii ale comunelor delegate Juigné-sur-Loire și Saint-Jean-des-Mauvrets), Mozé-sur-Louet, Mûrs-Erigné, Saint-Melaine-sur-Aubance, Soulaines-sur-Aubance.

Documentele cartografice care reprezintă arealul geografic pot fi consultate pe site-ul Institutului Național pentru origine și calitate.

7. Soiurile de struguri de vin principale

Cabernet-Sauvignon N

Cabernet Franc N

8. Descrierea legăturii (legăturilor)

1. Informații privind arealul geografic

a) Descrierea factorilor naturali care contribuie la legătură

Arealul geografic al denumirii de origine controlate „Anjou Villages Brissac” se întinde pe un vast platou șistos sau șistos-grezos din Masivul Armorican, care coboară în pantă lină către fluviul Loara. Peisajele sunt caracterizate de numeroase coline mici cu orientări variate și altitudini care oscilează între 50 de metri și 90 de metri. În 2018, acest areal se suprapunea cu cel al denumirii de origine controlate „Coteaux de l’Aubance” și se întindea pe teritoriul a șapte comune la sud-vest de orașul Angers.

Arealul geografic este delimitat, la vest, de confluența dintre râul Aubance și fluviul Loara, la est, de un podiș din cretacic pe care s-au dezvoltat soluri calcaroase (la marginea bazinului parizian), la nord, de cursul Loarei și, la sud, de pădurile Brissac și Beaulieu. Aubance este un afluent mic al Loarei care este emblematic pentru acest areal geografic și care curge către nord, de la izvor până în comuna Brisac-Quincé, comună celebră grație castelului său din secolul al XVI-lea. Râul se îndreaptă apoi către nord-vest până în comuna Mûrs-Erigné, după care cursul său devine paralel cu cel al Loarei.

Cel mai adesea, solurile dezvoltate pe substratul șistos au o adâncime mică și un comportament termic bun și sunt caracterizate de rezerve hidrice reduse. În partea de vest a arealului geografic, din loc în loc, ajung la suprafață filoane provenite din formațiuni eruptive acide (riolite) sau bazice (spilite) care dau naștere unor soluri foarte pietroase. Comunele situate în nordul arealului geografic au particularitatea de a fi așezate pe formațiuni șistoase de ardezie. Acestea au fost exploatate de oameni timp de mai multe secole pentru construirea zidurilor și acoperișurilor caselor, pentru realizarea de pardoseli și chiar și pentru fabricarea de articole de mobilier, cum ar fi chiuvete, mese sau scări, fiind pusă, astfel, în valoare unicitatea acestui teritoriu. Aceste elemente sunt foarte prezente în peisaj și participă la crearea identității podgoriei. În ceea ce privește partea estică a arealului geografic, aceasta este formată din formațiuni cenomaniene care acoperă soclul precambrian.

Arealul geografic este o enclavă slab irigată, cu efect de fœhn, protejată de umiditatea oceanică datorită reliefurilor mai înalte ale regiunilor Choletais și Mauges. Precipitațiile sunt de ordinul a 585 de milimetri pe an, în timp ce în regiunea Choletais acestea se ridică la aproape 800 de milimetri pe an. Valorile înregistrate la Brissac-Quincé sunt cele mai mici dintre valorile înregistrate de stațiile meteorologice din departamentul Maine-et-Loire. De asemenea, în ceea ce privește precipitațiile înregistrate în timpul ciclului vegetativ, se constată o diferență de aproximativ 100 de milimetri față de restul departamentului. Temperaturile medii anuale sunt relativ ridicate (aproximativ 12 °C) și sunt mai mari cu 1 °C față de media departamentului Maine-et-Loire per ansamblu. Mezoclima specifică a acestui sector este evidențiată prin tendința meridională a florei, în cadrul căreia sunt prezenți stejari de stâncă și coconari.

b) Descrierea factorilor umani care contribuie la legătură

Câteva proprietăți emblematice ale podgoriei au o origine foarte veche, astfel cum arăta Guillory senior în 1865, într-un număr al Bulletin de la Société Agricole et Industrielle d’Angers (Buletinul Societății Agricole și Industriale din Angers), când preciza că podgoriile sunt realizate pe teritoriul comunei Saint-Melaine-sur-Aubance cu „plant breton” („butuci bretoni” - butuci a căror denumire s-a datorat faptului că au sosit cu vaporul în estuarul fluviului Loara, aflat pe atunci în regiunea bretonă). Acest tip de butuc nu este altul decât soiul Cabernet Franc N. Plantațiile cu acest soi de viță-de-vie s-au răspândit rapid după criza filoxerei, care a distrus peste trei sferturi din podgoria Anjou.

La începutul secolului al XX-lea, activitatea de vinificare a fost orientată în principal către producția de „rouget”, denumire locală a unor vinuri lejere consumate în cafenele. Vinificarea în vin roșu a apărut, de asemenea, pe parcursul secolului al XX-lea, simultan cu înființarea cramei cooperative din Brissac. Tot în perioada respectivă s-au dezvoltat plantațiile cu soiul Cabernet-Sauvignon N, soi de viță-de-vie mai tardiv cultivat pe solurile superficiale.

Denumirea de origine controlată „Anjou Villages” a fost recunoscută la 14 noiembrie 1991, ca urmare a impulsului și inițiativei din 1979 ale viticultorilor din regiunea Brissac, pentru 46 de comune din arealul geografic al denumirii de origine controlate „Anjou”, cu o delimitare parcelară specifică și cu reguli de producție riguroase puse în aplicare pentru producția de vin roșu structurat, ambalat la începutul verii, după o maturare care asigură rafinarea taninurilor.

Totuși, profesioniștii din regiunea Brissac au fost întotdeauna convinși de faptul că dispun de un teritoriu și de cunoștințe în măsură să confere producției lor de vinuri roșii o amprentă de originalitate. Cu abnegație, căutând cea mai bună potrivire între soi și parcele, adaptând cât mai bine posibil tehnicile de tăiere și de conducere a viței-de-vie, recoltând strugurii la maturitate optimă, aducând îmbunătățiri tehnice controlului temperaturii și duratelor de macerare, acești viticultori au obținut, la 17 februarie 1998, recunoașterea denumirii de origine controlate „Anjou Villages Brissac”.

2. Informații privind calitatea și caracteristicile produselor

Vinul este un vin roșu produs din soiurile Cabernet Franc N și Cabernet Sauvignon N.

Încă de la prima vedere, culoarea intensă a acestui vin evocă bogăția sa. Mirosul vinului este în general complex, o combinație de fructe roșii sau negre și de arome de mirodenii, arome de carne de vânat sau chiar arome de pădure. Gustul este amplu și onctuos, păstrându-și în același timp bogăția aromatică. Taninurile, foarte prezente, sunt topite, iar gustul rezidual este persistent.

Vin generos, acesta trebuie să fie păstrat cinci sau șase ani înainte de a fi degustat.

3. Interacțiuni cauzale

Combinația dintre solurile superficiale care fac obiectul unei delimitări parcelare precise, conform practicilor, și o topografie care permite o expunere excelentă și favorizează o aprovizionare regulată cu apă a făcut posibilă exprimarea perfectă a plenitudinii și originalității soiurilor Cabernet Franc N și Cabernet Sauvignon N. Aceste amplasări ale plantațiilor de viță-de-vie necesită o gestionare optimă a plantei și a potențialului său de producție, care se reflectă în metoda de conducere a viței-de-vie și în regulile stricte de tăiere. Observarea de către viticultori a comportamentului plantațiilor lor de viță-de-vie și analiza acestui comportament efectuată de aceștia le permit să definească modul corect de plantare a podgoriei, favorizând plantarea soiului Cabernet-Sauvignon N pe solurile superficiale, în timp ce soiul Cabernet Franc N este rezervat în principal solurilor argiloase-calcaroase din cenomanian sau solurilor brune dezvoltate pe șisturi, care prezintă o rezervă hidrică mai importantă.

Priceperea operatorilor asigură o recoltă de struguri cu un conținut minim de zaharuri de 189 g/l și într-un stadiu optim de maturitate fenolică. De-a lungul generațiilor, prin adaptarea tehnicilor de vinificație, operatorii au știut să extragă tot ce este mai bun din struguri. Foarte repede, s-a impus o perioadă de maturare în cuvă, după fermentare, pentru a se obține vinuri cu arome complexe, dar, mai ales, pentru ca taninurile să devină rotunde și mătăsoase. Pentru atingerea acestor obiective, în caietul de sarcini este definită o perioadă minimă de maturare care durează până la data de 30 iunie a anului care urmează anului de recoltă.

Denumirea de origine controlată „Anjou Villages Brissac” reprezintă unul dintre vinurile emblematice al regiunii Anjou. Astfel, selectarea unei „cuvée ambassadeur”, degustare pe parcursul căreia viticultori, precum și profesioniști din sectorul vitivinicol aleg cel mai reprezentativ vin pentru denumirea de origine controlată „Anjou Villages Brissac”, a devenit un eveniment de marcă ce determină, pentru anul de recoltă supus degustării, notorietatea vinurilor roșii din regiunea Anjou.

9. Alte condiții esențiale (ambalarea, etichetarea, alte cerințe)

Zona situată în imediata vecinătate

Cadrul juridic:

Legislația UE

Tipul condiției suplimentare:

Derogare privind producția în arealul geografic delimitat

Descrierea condiției:

Zona situată în imediata vecinătate, definită prin derogare pentru vinificarea, producerea și maturarea vinurilor, este constituită din teritoriul următoarelor comune, pe baza Codului Geografic Oficial din 2018:

— departamentul Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (foste teritorii ale comunelor delegate Bouillé-Saint-Paul și Cersay);

— departamentul Indre-et-Loire: Saint-Nicolas-de-Bourgueil;

— departamentul Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (fost teritoriu al comunei delegate Anetz), Vallet;

— departamentul Maine-et-Loire: Allonnes, Angers, Antoigné, Artannes-sur-Thouet, Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Blaison-Saint-Sulpice (foste teritorii ale comunelor delegate Blaison-Gohier și Saint-Sulpice), Bouchemaine, Brain-sur-Allonnes, Brézé, Brissac Loire Aubance (foste teritorii ale comunelor delegate Alleuds, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne și Saulgé-l’Hôpital), Brossay, Cernusson, Chacé, Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (foste teritorii ale comunelor delegate Chanzeaux, La Jumellière și Valanjou), Cizay-la-Madeleine, Cléré-sur-Layon, Le Coudray-Macouard, Courchamps, Dénezé-sous-Doué, Distré, Doué-en-Anjou (foste teritorii ale comunelor delegate Brigné, Concourson-sur-Layon, Doué-la-Fontaine, Forges, Meigné, Montfort, Saint-Georges-sur-Layon și Verchers-sur-Layon), Épieds, Fontevraud-l’Abbaye, Gennes-Val-de-Loire (foste teritorii ale comunelor delegate Chênehutte-Trèves-Cunault, Gennes, Grézillé, Saint-Georges-des-Sept-Voies și Le Thoureil), Huillé, Ingrandes-Le Fresne sur Loire (fost teritoriu al comunei delegate Ingrandes), Jarzé Villages (fost teritoriu al comunei delegate Lué-en-Baugeois), Louresse-Rochemenier, Lys-Haut-Layon (foste teritorii ale comunelor delegate Cerqueux-sous-Passavant, La Fosse-de-Tigné, Nueil-sur-Layon, Tancoigné, Tigné, Trémont și Vihiers), Mauges-sur-Loire (foste teritorii ale comunelor delegate La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine și Saint-Laurent-du-Mottay), Mazé-Milon (fost teritoriu al comunei delegate Fontaine-Milon), Montilliers, Montreuil-Bellay, Montsoreau, Orée d’Anjou (foste teritorii ale comunelor delegate Bouzillé, Champtoceaux, Drain, Landemont, Liré, Saint-Laurent-des-Autels și La Varenne), Parnay, Passavant-sur-Layon, La Possonnière, Le Puy-Notre-Dame, Rochefort-sur-Loire, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Sigismond, Saumur, Savennières, Soucelles, Souzay-Champigny, Terranjou (foste teritorii ale comunelor delegate Chavagnes, Martigné-Briand și Notre-Dame-d’Allençon), Tuffalun (foste teritorii ale comunelor delegate Ambillou-Château, Louerre și Noyant-la-Plaine), Turquant, Les Ulmes, Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay), Varennes-sur-Loire, Varrains, Vaudelnay, Verrie, Verrières-en-Anjou (foste teritorii ale comunelor delegate Pellouailles-les-Vignes și Saint-Sylvain-d’Anjou), Villevêque;

— departamentul Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Etichetarea

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Toate mențiunile facultative sunt înscrise, pe etichete, cu caractere ale căror dimensiuni nu depășesc nici în înălțime, nici în lățime dublul dimensiunilor caracterelor cu care este înscrisă denumirea de origine controlată.

Denumirea de origine controlată poate fi completată cu denumirea geografică „Val de Loire”, în conformitate cu normele stabilite în caietul de sarcini.

Dimensiunile caracterelor utilizate pentru denumirea geografică „Val de Loire” nu depășesc, nici în înălțime, nici în lățime, două treimi din dimensiunile caracterelor cu care este înscrisă denumirea de origine controlată.

Pe etichetele vinurilor cu denumirea de origine controlată poate figura denumirea unei unități geografice mai mici, cu condiția să fie vorba despre un loc înscris în cadastru și să figureze în declarația de recoltă. Denumirea locului înscris în cadastru trebuie să fie imprimată cu caractere ale căror dimensiuni nu depășesc, nici în înălțime, nici în lățime, jumătatea dimensiunilor caracterelor cu care este înscrisă denumirea de origine controlată.

Link către caietul de sarcini

https://info.agriculture.gouv.fr/gedei/site/bo-agri/document_administratif-0a43e4f9-b0f4-400f-b86a-ed65865455b8

(1) JO L 9, 11.1.2019, p. 2..